text: अक्षय कुमार की आगामी फिल्म ‘केसरी’ के नए पोस्टर जारी किए जा चुके हैं| फिल्म के निर्माताओं ने इसके दो पोस्टर जारी किए हैं| एक पोस्टर में अक्षय कुमार खाकी वर्दी पहनकर बंदूक थामे अपनी सेना के साथ नज़र आ रहे हैं वहीं दूसरे पोस्टर में तलवार लेकर बैठे हुए हैं| अक्षय की यह फिल्म सारागढ़ी के युद्ध पर आधारित है| इसमें उनके साथ परिणीति चोपड़ा भी नज़र आएंगी| यह फिल्म करण जौहर के बैनर धर्मा प्रोडक्शन के तले बनी है|